paragraph_text: Osnovnu školu i gimnaziju završio je u Osijeku, a na Filozofskom fakultetu u Zagrebu studirao je četiri semestra klasičnu filologiju. Radio je u Gimnaziji u Osijeku, gdje je bio mobiliziran i poslan na bosansku bojišnicu, odakle se ponovno vraća u osječku Gimnaziju. Godine 1881. prelazi u Bosnu i postaje upravitelj osnovne škole u Banjoj Luci. Dvije godine kasnije je u Sarajevu, u Obrazovalištu za pomoćne učitelje, koje prerasta u Učiteljsku školu, u kojoj je profesor i ravnatelj.